हाल ही में आईआईटी बॉम्बे के बोर्ड ऑफ डायरेक्टर के अध्यक्ष पद से इस्तीफा देने वाले प्रसिद्ध न्यूक्लियर साइंटिस्ट अनिल काकोडकर के मामले को लेकर कांग्रेस पार्टी ने केन्द्रीय मानव संसाधन मंत्री स्मृति ईरानी की क्षमता पर ही सवालिया निशान लगा दिए हैं. ईरानी पर आरोप है कि उन्होंने उच्च शिक्षा संस्थानों को मिले स्वायत्तता के अधिकार के साथ दखलअंदाजी की है. कांग्रेस के प्रवक्ता राजीव गौड़ा ने कहा, "चाहे यूजीसी हो, आईआईटी, रिसर्चर्स का मुद्दा या फिर केन्द्रीय विद्यालयों में संस्कृत भाषा का मुद्दा, स्मृति ईरानी ने हर बार स्वायत्तता की उस मूल भावना को ही मिटाने की कोशिश की है, जिनसे इन सभी उत्कृष्ट संस्थाओं का उदय हुआ है."